**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

 **ՈՐՈՇՈՒՄ**

**\_\_\_\_\_\_ Մայիսի 2020 թվականի N\_\_\_ -Լ**

**ԿՈՐՈՆԱՎԻՐՈՒՍԻ ՏՆՏԵՍԱԿԱՆ ՀԵՏԵՎԱՆՔՆԵՐԻ ՉԵԶՈՔԱՑՄԱՆ ՏԱՍՆՀԻՆԳԵՐՈՐԴ ՄԻՋՈՑԱՌՄԱՄԲ ՍԱՀՄԱՆՎԱԾ ԱՇԽԱՏԱՆՔՆԵՐԻ ԿԱԶՄԱԿԵՐՊՄԱՆ ԵՎ ԻՐԱԿԱՆԱՑՄԱՆ ՈՒ ՇԱՀԱՌՈՒՆԵՐԻՆ ԳՈՒՄԱՐԻ ՏՐԱՄԱԴՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով Հայաստանի Հանրապետության Սահմանադրության 146-րդ հոդվածը՝

1. Հաստատել կորոնավիրուսի տնտեսական հետևանքների չեզոքացման տասնհինգերորդ միջոցառմամբ սահմանված աշխատանքների կազմակերպման և իրականացման ու շահառուներին գումարի տրամադրման կարգը՝ համաձայն հավելվածի։

**Հավելված**

**ՀՀ կառավարության 2020 թվականի**

**Մայիսի -ի N -Լ որոշման**

**Կ Ա Ր Գ**

**ԿՈՐՈՆԱՎԻՐՈՒՍԻ ՏՆՏԵՍԱԿԱՆ ՀԵՏԵՎԱՆՔՆԵՐԻ ՉԵԶՈՔԱՑՄԱՆ ՏԱՍՆՀԻՆԳԵՐՈՐԴ ՄԻՋՈՑԱՌՄԱՄԲ ՍԱՀՄԱՆՎԱԾ ԱՇԽԱՏԱՆՔՆԵՐԻ ԿԱԶՄԱԿԵՐՊՄԱՆ ԵՎ ԻՐԱԿԱՆԱՑՄԱՆ ՈՒ ՇԱՀԱՌՈՒՆԵՐԻՆ ԳՈՒՄԱՐԻ ՏՐԱՄԱԴՐՄԱՆ**

1. Սույն կարգով սահմանվում են կորոնավիրուսի տնտեսական հետևանքների չեզոքացման տասնհինգերորդ միջոցառմամբ սահմանված աշխատանքների /այսուհետ՝ Աշխատանքներ/ կազմակերպման և իրականացման, ինչպես նաև շահառուներին /այսուհետ՝ Շահառու/ գումարի տրամադրման ընթացակարգերը։
2. Աշխատանքները ներառում են Հայաստանի Հանրապետության բարձրադիր գոտիներում գետերի առափնյա հատվածների ծառատնկման և ցանկապատման աշխատանքները՝ շրջակա միջավայրի նախարարության կողմից նախատեսված տարածքներում։
3. Աշխատանքների կազմակերպումը իրականացվում է Հայաստանքի Հանրապետության Սյունիքի, Շիրակի, Գեղարքունիքի, Տավուշի, Լոռու և Վայոց ձորի մարզերում։
4. Աշխատանքների իրականացման պատասխանատու /այսուհետ՝ Պատասխանատու/ են սահմանվում շրջակա միջավայրի նախարարության «Հայանտառ» ՊՈԱԿ-ը, Վայրի բնության և մշակութային արժեքների պահպանման հիմնադրամը և «Էյ Թի Փի» բարեգործական հիմնադրամը:
5. Աշխատանքների իրականացման ապահովման համար անհրաժեշտ տեղեկատվությունը, այդ թվում՝ գետերի ցանկը, համապատասխան համայքը (այդ թվում՝ բնակավայրը), որի վարչական սահմաններում գտնվում է նախատեսված տարածքը, վերջինիս մակերեսը, ծառատնկման և ցանկապատման աշխատանքների ծավալը, ըստ քարտեզագրված տարածքի՝ Աշխատանքների կազմակերպման պատասխանատու կազմակերպության տվյալները, սահմանվում է համաձայն N1 ձևի։
6. Ծառատնկման աշխատանքները իրականացվում են N1 ձևով սահմանված գետերի ափամերձ տարածքներում աճող տեղական տեսակի ուռենու կտրոնների հողի մեջ տնկման եղանակով։ Կտրոնները պետք է լինեն 25-40սմ երկարությամբ, 0,5-2սմ տրամագծով, ունենան առնվազն 4 աչքաբողբոջ: Կտրոնները հողի մեջ տնկվում են աճման ուղղությամբ, երկու երրորդով, այնպես որ 2 աչքաբողբոջ մնան հողից դուրս:
7. Ցանկապատման աշխատանքներն իրականացվում են ծառատնկված տարածքների ցանկապատման համար նախատեսված հատվածներում: Ցանկապատման համար անհրաժեշտ հենասյուները պետք է լինեն առանց կեղեևի և շիվերի, 1.8 մետր երկարությամբ, ստորին մասը 0.7 մ երկարությամբ երեսպատված պաշտպանիչ շերտով, տեղադրված լինեն միմյանցից 3-4մ հեռավորության վրա, հենասյուների համար նախատեսված փոսերը պետք է լինեն 0.35x0.35x0.5մ չափերի: Փշալարը պետք է լինի մեկ լարանի, ակոսավոր, ցինկապատ-ԿՑ1, նորմալ ճշտության, ГОСТ 285-69-ին համապատասխան, փշերի տրամագիծը 2մմ(±0.2մմ), իսկ հիմնալարի տրամագիծը 2.8մմ (±0.3մմ), հիմնալարը՝ թերմոմշակված ամրալարից, 1 գծմ-ի վրա փշերի քանակը՝ 10-ից ոչ պակաս: 1կմ-ի վրա օգտագործվում է 6400 գծմ փշալար:
8. Աշխատանքների իրականացման մասնագիտական խորհրդատվությունը ապահովվում է շրջակա միջավայրի նախարարության, սույն կարգի 4-րդ կետում նշված հիմնադրամների, շահագրգիռ մարզպետարանների և տեղական ինքնակառավարման մարմինների համապատասխան մասնագետների, ինչպես նաև ՀՀ ԳԱԱ բուսաբանության ինստիտուտի, Հայաստանի ազգային ագրարային համալսարանի գիտական և կրթական հաստատությունների, հասարակական կազմակերպությունների /համաձայնությամբ/ մասնագետների կողմից՝ հասարակական հիմունքներով։
9. Աշխատանքների կազմակերպումը Պատասխանատուների կողմից կարող է պատվիրակվել իրավաբանական և/ կամ ֆիզիկական անձանց՝ պայմանագրային հիմունքներով։
10. Աշխատանքների իրականացման նպատակով Շահառուների ներգրավվումն ապահովվում է պայմանագրային հիմունքներով։
11. Շահառուներն Աշխատաքներին մասնակցելու նպատակով ներկայացնում են հայտ՝ համաձայն N2 ձևի։
12. Սույն կարգի 9-րդ կետով սահմանված իրավաբանական և/ կամ ֆիզիկական անձինք Աշխատաքներին մասնակցելու նպատակով ներկայացնում են հայտ՝ համաձայն N3 ձևի։
13. Հայտերը ներկայացվում են Պատասխանատուին առձեռն կամ էլեկտրոնային փոստի միջոցով՝ N1 ձևում նշված կապի, ինչպես նաև սույն կարգի 20-րդ կետին համապատասխան Պատասխանատուների պաշտոնական կայքէջերում նշված միջոցով։
14. Հայտերի ընդունման վերջնաժամկետ է սահմանվում 2020 թվականի մայիսի 20-ը։
15. Հայտերի գնահատման փուլում առաջնահերթությունը տրվում է համաձայն N1 ձևի սահմանված գետերին հարակից համայնքների բնակիչներին։
16. Շահառուի կողմից ներկայացված հայտը բավարարելու դեպքում 3-օրյա ժամկետում, հայտում նշված հետադարձ կապի միջոցներով, տեղեկացվում է Աշխատանքների իրականացման պայմանագրի /այսուհետ՝ Պայամանգիր/ կնքման ամսաթվի, ժամի, վայրի վերաբերյալ։
17. Սույն կարգի 6-րդ կետում նշված տեղական տեսակների ուռենու յուրաքանչյուր կտրոնի պատրաստման և տնկման համար Շահառուների վարձատրությունը կազմում է 50 դրամ /ներառյալ հարկային պարտավորությունները/ և իրականացվում է N4 ձևով սահմանված տեխնոլոգիական քարտին համապատասխան:
18. Սույն կարգի 7-րդ կետով սահմանված ցանկապատման աշխատանքների իրականացման համար Շահառուների վարձատրության չափը սահմանվում է Հայաստանի Հանրապետության կառավարության 2013 թվականի հունիսի 27-ի N 684-Ն որոշմամբ հաստատված նորմատիվներին համապատասխան:
19. Աշխատանքների ավարտից հետո վարձատրության գումարը Շահառուներին վճարվում է ելնելով փաստացի կատարած աշխատանքների ծավալներից։ Վճարումը կատարվում է անկանխիկ եղանակով՝ Շահառուի հաշվեհամարին փոխանցելու միջոցով:
20. Պատասխանատուները, Պայմանագրերի կնքման գործընթացը սկսելու մասին զանգվածային լրատվամիջոցներով ծանուցում են հասարակությանը, և համապատասխան հայտարարությունը, այդ թվում՝ ըստ համայքների կամ անտառտնտեսության մասնաճյուղերի հայտերի ներկայացման վայրը և կոնտակտային հեռախոսահամարը, ու սույն կարգի N1, 2, 3 և 4 ձևերով սահմանված տեղեկատվությունը հրապարակում պաշտոնական կայքէջերում։
21. Պատասխանատուները սույն կարգի 16-րդ կետով սահմանված տեղեկատվությունը 1-օրյա ժամկետում փոխանցում են շրջակա միջավայրի, տարածքային կառավարման և ենթակառուցվածքների նախարարություններին, համապատասխան մարզպետարաններին՝ իրենց պաշտոնական կայքէջերում հրապարակելու նպատակով։
22. Աշխատանքների ավարտից հետո ձևավորված ափապաշտպան շերտի պահպանությունն՝ ըստ տարածքների իրականացվում է համապատասխան տեղական ինքնակառավարման մարմինների և/կամ «Հայանտառ» ՊՈԱԿ-ի կողմից։
23. Աշխատանքների ավարտից հետո Պատասխանատուները հանձնման և ընդունման գործընթացն իրականացնում են համապատասխան տեղական ինքնակառավարման մարմինների հետ:
24. Սույն կարգի 6-րդ կետով սահմանված ծառատնկման աշխատանքների իրականացման վերջնաժամկետ է սահմանվում 2020 թվականի մայիսի 31-ը։
25. Սույն կարգի 7-րդ կետով սահմանված ցանկապատման աշխատանքների իրականացման վերջնաժամկետ է սահմանվում 2020 թվականի հուլիսի 31-ը։

**Ձև N1**

**ՏԵՂԵԿԱՏՎՈՒԹՅՈՒՆ**

**ԿՈՐՈՆԱՎԻՐՈՒՍԻ ՏՆՏԵՍԱԿԱՆ ՀԵՏԵՎԱՆՔՆԵՐԻ ՉԵԶՈՔԱՑՄԱՆ ՏԱՍՆՀԻՆԳԵՐՈՐԴ ՄԻՋՈՑԱՌՄԱՄԲ ՍԱՀՄԱՆՎԱԾ ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ ԱՊԱՀՈՎՄԱՆ ՀԱՄԱՐ ԱՆՀՐԱԺԵՇՏ ՏՎՅԱԼՆԵՐԻ ՎԵՐԱԲԵՐՅԱԼ**

|  |  |  |  |  |  |
| --- | --- | --- | --- | --- | --- |
| **ՀՀ/Հ** | **Գետի անվանումը** | **ՀՀ մարզի անվանումը** | **Համայնքի (բնակավայրի) և/կամ «Անտառտնտեսություն» մասնաճյուղի անվանումը** | **Տնկման ենթակա կտրոնների թիվ, հատ** | **Պատասխանատու կազմակերպության անվանումը,****փոստային հասցեն, Էլեկտրոնային փոստի հասցեն, հեռախոսահամարը** |
| 1 | ԼուսագյուղՁորագլուխՕրգովի  | Արագածոտնի  | Արագածոտնի  | 20000 | «Հայանտառ» ՊՈԱԿ ք. Երևան Արմենակյան 129,Էլ. հասցե՝ info@hayantar.am, Հեռ.՝ +374 55-65-04-22 |
| 2 | Կալավան Գետիկ | Գեղարքունիք | Ճամբարակի | 5000 |
| 3 | Չանախչի | Լոռի | Դսեղի | 500 |
| 4 | ՇամլուղԼալվար Ջիլիզ Լիլու | Ջիլիզայի | 435000 |
| 5 | Ձորագետ Ուրուտ ձոր Գյուլագարակի ձորՍև գետ | Ստեփանավանի | 50000 |
| 6 | Աղստև Չիչխան | Վանաձորի  | 140000 |
| 7 | ՏաշիրԴորպատուՆորաշենՉոմչա | Տաշիրի | 120000 |
| 8 | ԾովինարՋրամբարԴալար  | Կոտայքի | Հրազդանի | 9000 |
| 9 | ՉիչխանԹորոս | Շիրակի | Գյումրի | 77500 |
| 10 | Քիրս | Սյունիքի | Կապանի | 6000 |
| 11 | ՈրոտանՇաքի Շաղատ | Սիսիանի | 40000 |
| 12 | Քաշունի | Սյունիքի  | 15000 |
| 13 | ԱրփաԵղեգիսԴարբ Հերհեր | Վայոց Ձորի | Վայոց Ձորի | 25000 |
| 14 | ԽնձորուտԹթուջուր Տավուշ Հախում | Տավուշի | Արծվաբերդի | 100000 |
| 15 | Վազաշեն Գանձաքար Խաչաղբյուր Սպիտակ ջուր | Իջևանի | 10000 |
| 16 | Չայղանչի  | Նոյեմբերյանի | 435000 |
| 17 | Սանաղբյուր Սամսոնա Ախսիտար | Սևքարի | 12000 |
| 18 | ԿարճաղբյուրԱրգիճի | Գեղարքունիք | ՄաքենիսԼճավան Կարճաղբյուր | 250000 | «Էյ Թի Փի» բարեգործական հիմնադրամ (համաձայնությամբ)Ք. Երևան Արշակունյաց 57/5Էլ. հասցե ՝ info@armeniatree.orgՀեռ.՝ +374 10-44-74-01 |
| 19 | ԳնիշիկաձորԵղեգիսՔարագլուխԱրատես | Վայոց ձոր | ԱրենիԵղեգիս | 250000 | Վայրի բնության և մշակութային արժեքների պահպանման հիմնադրամ (համաձայնությամբ)Ք. Երևան, Խանջյան 47/1 Էլ. հասցե՝ sona.kalantaryan@fpwc.org Հեռ՝ +3741058588,  +37477110260, +37477009460 |

**Ձև N2**

**ՀԱՅՏ**

**ԿՈՐՈՆԱՎԻՐՈՒՍԻ ՏՆՏԵՍԱԿԱՆ ՀԵՏԵՎԱՆՔՆԵՐԻ ՉԵԶՈՔԱՑՄԱՆ ՏԱՍՆՀԻՆԳԵՐՈՐԴ ՄԻՋՈՑԱՌՄԱՄԲ ՍԱՀՄԱՆՎԱԾ ԱՇԽԱՏԱՆՔՆԵՐԻ ՄԱՍՆԱԿՑՈՒԹՅԱՆ**

|  |  |
| --- | --- |
| Անուն, ազգանուն, հայրանունը |  |
| Անձը հաստատող փաստաթղթի տվյալները |  |
| Բնակության վայրը (փաստացի բնակության հասցեն) |  |
| Հեռախոսահամարը |  |
| Էլեկտրոնային փոստի հասցեն |  |
| Աշխատանքի տեսակը և քանակը  | ծառատունկ՝ ­­­­­­­­­­­­­­­\_\_\_\_\_\_\_\_\_\_\_\_ հատ կտրոնցանկապատում ՝ \_\_\_\_\_\_\_\_\_\_\_\_ կմ  |
| Աշխատանքի իրականացման համար նախընտրելի մարզը, համայնքը (բնակավայրը)՝ համաձայն Ձև 1-ի |  |

**Ձև N3**

**ՀԱՅՏ**

**ԿՈՐՈՆԱՎԻՐՈՒՍԻ ՏՆՏԵՍԱԿԱՆ ՀԵՏԵՎԱՆՔՆԵՐԻ ՉԵԶՈՔԱՑՄԱՆ ՏԱՍՆՀԻՆԳԵՐՈՐԴ ՄԻՋՈՑԱՌՄԱՄԲ ՍԱՀՄԱՆՎԱԾ ԱՇԽԱՏԱՆՔՆԵՐԻ ՄԱՍՆԱԿՑՈՒԹՅԱՆ**

|  |  |
| --- | --- |
| Կազմակերպության կամ Ա/Ձ անվանումը |  |
| Տնօրենի անուն, ազգանուն, հայրանունը |  |
| Կազմակերպության ՀՎՀՀ-ն |  |
| Իրավաբանական հասցեն  |  |
| Գործունեության հասցեն |  |
| Հեռախոսահամարը |  |
| Էլեկտրոնային փոստի հասցեն |  |
| Աշխատանքի տեսակը և քանակը  | ծառատունկ՝ ­­­­­­­­­­­­­­­\_\_\_\_\_\_\_\_\_\_\_\_ հատ կտրոնցանկապատում ՝ \_\_\_\_\_\_\_\_\_\_\_\_ կմ  |
| Աշխատանքի իրականացման համար նախընտրելի մարզը, համայնքը (բնակավայրը)՝ համաձայն Ձև 1-ի |  |

|  |  |  |  |  |
| --- | --- | --- | --- | --- |
|  |  |  |  |  **Ձև N4** |
|  |  |  |  |  |  |  |
|  |  |  |  |  |  |  |
| **ՏԵԽՆՈԼՈԳԻԱԿԱՆ ՔԱՐՏ** |
| **ՈՒՌԵՆՈՒ ԿՏՐՈՆԻ ՊԱՏՐԱՍՏՄԱՆ ԵՎ ՏՆԿՄԱՆ** |
|  |  |  |  |  |  |  |
| Նախատեսված աշխատանքների անվանումը | Չափի միավորը | Մեկ հատի արժեքը, հազ. դրամ | Մեկ նորմայի չափը | Մեկ նորմայի արժեքը, հազ. դրամ |
|  1 | 2 | 3 |  4 | 5 |
| Ուռենու շվերի մթերում, կտրատում և կտրոնների կապում փնջերով | հատ | 0.025 | 250.0 | 6.25 |
| Ուռենու շվերի տնկում | հատ | 0.025 | 250.0 | 6.25 |